**Usmernenie pre evidenciu publikačnej činnosti vo vykazovacom období 2019**

Vzhľadom k viacerým podstatným zmenám v evidencii publikačnej činnosti pre účely pridelenia štátnej dotácie, ku ktorým došlo a stále dochádza zo strany MŠVVaŠ SR a CVTI SR v Bratislave, považujeme za potrebné oboznámiť Vás s nimi a požiadať o spoluprácu a ústretovosť pri evidovaní publikačnej činnosti zamestnancov TU vo Zvolene.

Od 1.4.2018 (vykazovacie obdobie 2018) sa publikačná činnosť eviduje v **CREPČ 2** (Centrálny register publikačnej činnosti 2) - je to online systém určený na evidenciu publikačnej činnosti vysokých škôl. Záznamy vytvorené v knižnično-informačnom systéme SLDK (ARL), ktoré sú generované do UIS, importuje SLDK aj do CREPČ 2 a tam ich ešte následne upravuje, dopĺňa a kompletizuje, aby vyhovovali požiadavkám Oddelenia pre hodnotenie publikačnej činnosti pri Odbore pre hodnotenie vedy CVTI SR v Bratislave, ktoré je správcom a prevádzkovateľom CREPČ 2.

**Záznam publikácie, ktorej autormi sú zamestnanci viacerých VŠ, je v CREPČ 2 evidovaný len raz** - to predpokladá **vzájomnú dohodu autorov** jednotlivých inštitúcií **ohľadne percentuálnych podielov a kategórie publikačnej činnosti ešte pred zaevidovaním v príslušnom lokálnom knižnično-informačnom systéme** a následne v CREPČ 2, aby sa predišlo zbytočnej nejednotnosti a komplikáciám pri evidencii v CREPČ 2.

**Do štatistiky štátnej dotácie pre vykazovacie obdobie 2019** budú zaradené záznamy publikácií, ktoré boli **vydané v roku 2019** a tiež publikácií **vydaných v roku 2018**, ak neboli zaevidované v predchádzajúcom vykazovacom období. Tu je dôležité (a pre autorov i spracovateľov praktické) **pri spoločných záznamoch s inými VŠ dodržiavať jedno vykazovacie obdobie**, aby nedochádzalo k zbytočným disproporciám pri spracovaní do jedného spoločného online systému CREPČ 2.

**Vykazovacie obdobie 2019 trvá od 1.4.2019 do 31.1.2020 -** tzn. že je **skrátené o 2 mesiace**.

**Vo vykazovacom období 2019** (a rovnako aj v nasledujúcich vykazovacích obdobiach) **bude publikácia zaevidovaná** do CREPČ 2 až **po doručení kompletných podkladov** potrebných k evidencii publikačnej činnosti a po **vyplnení všetkých povinných údajov v aktuálnom Všeobecnom formulári SLDK (**príl. 1 - OS TU vo Zvolene č. 7/2013), vrátane **oblasti výskumu** a **podpisov** autora (autorov) a vedúceho pracoviska.

**K publikáciám skupiny A1** (AAA, AAB, ABA, ABB, ABC, ABD) **je potrebné pripojiť plný text publikácie v elektronickej podobe**, uložený v samostatnom PDF súbore s max. veľkosťou 50 MB – inak nie je možné záznam v CREPČ 2 potvrdiť a následne odoslať na verifikáciu pre potreby štátnej dotácie (viď Metodické pokyny CREPČ 2 – 2019, s. 9 a OS TU vo Zvolene č. 7/2013, s. 5-6).

Keďže spracovanie publikačnej činnosti do dvoch systémov (KIS ARL + CREPČ 2) je časovo náročné, **priebežné dodávanie podkladov** určených k evidencii publikačnej činnosti od autorov **je nevyhnutné!** (OS č. 7/2013 TU vo Zvolene, Čl. 8, ods. 3 a)

Mnohoročné skúsenosti SLDK so spracovávaním publikačnej činnosti poukazujú na to, že mnohí autori si registráciu svojich publikácií ponechávajú na koniec vykazovacieho obdobia, často prinesú svoje publikácie za celé vykazovacie obdobie, a to v čase, kedy už spracovatelia musia robiť štatistiky a revízie záznamov.

Preto je dôležité stanoviť si určité časové úseky, do kedy je potrebné **odovzdať do SLDK podklady** na zaevidovanie publikácií, najmä z dôvodu zamedzenia nárazovitého nahlasovania a oneskoreného dodávania publikácií na spracovanie (často aj rok od vydania publikácií) - a to v období ukončovania vykazovacieho obdobia.

**Do 30.6.2019** - dodanie podkladov k publikáciám vydaným koncom roka 2018 a v 1. polroku 2019

**Najneskôr do 10.11.2019** - dodanie podkladov k publikáciám vydaným v 2. polroku 2019

**V januári 2020** budú spracovávané podklady k publikáciám, prinesené do SLDK **do 10.1.2020**, ktoré vyšli koncom roka 2019, príp. v januári 2020 s rokom vydania 2019, ak autori budú požadovať ich evidovanie ešte do vykazovacieho obdobia 2019.

Publikácie staršieho dáta vydania, ktoré budú doručené na zaevidovanie pred koncom vykazovacieho obdobia, **po 13. januári 2020**, budú spracované len v prípade, ak to bude personálne a technicky možné a zvládnuteľné (v závislosti od množstva aktuálnych, priebežne dodaných publikácií, ktoré musia byť „duplicitne“ evidované do KIS ARL a CREPČ 2, počtu výstupov a štatistík publikačnej činnosti na rôzne účely, atď.).

Evidencia publikačnej činnosti v CREPČ 2 vychádza zo znenia **Zákona č. 270/2018** Z. z. s účinnosťou od 1.11.2018, ktorým sa mení a dopĺňa zákon č. 131/2002 Z. z., **Vyhlášky MŠVVaŠ SR č. 456/2012** Z. z. o centrálnom registri evidencie publikačnej činnosti a centrálnom registri evidencie umeleckej činnosti, **Metodických pokynov CREPČ 2** pre aktuálne vykazovacie obdobie a **Organizačnej smernice č. 7/2013** o bibliografickej registrácii a kategorizácii publikačnej činnosti, umeleckej činnosti a ohlasov na TU vo Zvolene.

Potrebné informácie a odkazy, týkajúce sa evidencie publikačnej činnosti (i ohlasov) nájdete na stránke SLDK v časti Publikačná činnosť <https://sldk.tuzvo.sk/sk/publikacna-cinnost>,

na stránke CREPČ <http://cms.crepc.sk/>

publikácie zaevidované do CREPČ 2 (od roku 2018) [https://app.crepc.sk](https://app.crepc.sk/?fn=*AdvancedSearch&seo=CREP%C4%8C-H%C4%BEadanie)

Prípadné otázky môžu autori publikačnej činnosti adresovať aj priamo pracovníčkam knižnice - spracovateľkám publikačnej činnosti podľa jednotlivých pracovísk:

**Mgr. Eva Fürhofferová** - DF, LF, ostatné organizačné súčasti (okrem ÚCJ); kl. 6653 e-mail: eva.furhofferova@tuzvo.sk

**Mgr. Eva Macková** - FEE, ÚCJ; kl. 6657; e-mail: eva.mackova@tuzvo.sk

**Mgr. Lucia Uhrinová** - FEVT; kl. 6645; e-mail: lucia.uhrinova@tuzvo.sk

\*\*\* v priloženom Všeobecnom formulári SLDK sú červenou vyznačené polia, ktoré sú **povinné pre evidenciu v CREPČ 2** a často zostávajú pri odovzdaní na registráciu nevyplnené! **V prípade neuvedenia údajov vo formulári budú podklady vrátené autorom na doplnenie.**

SLDK, 29.4.2019 Mgr. Eva Fürhofferová, garant evidencie publikačnej činnosti

|  |  |
| --- | --- |
| Č. archívnej kópie1 |  |
| ID kód1  |  |

**Všeobecný formulár SLDK**

k podkladom pre evidenciu publikačnej činnosti

|  |  |
| --- | --- |
| **FAKULTA** |  |
| **PRACOVISKO**(Katedra) |  |

|  |  |  |  |
| --- | --- | --- | --- |
| **KÓD KATEGÓRIE PUBLIKAČNEJ ČINNOSTI**  |  | **KÓD oblasti výskumu2** |  |
| **AUTORI**(všetci autori publikácie)  |  |  **% PODIEL** všetkých autorov |  |
| **NÁZOV DOKUMENTU** |  |
| **PREKLAD NÁZVU**(v angličtine, slovenčine) |  |
| **ZDROJOVÝ****DOKUMENT3** | **NÁZOV**(skrátený) |  |
| **Forma DOKUMENTu4:** **☐ tlačená** **☐ ELEKTRONICKá** **☐ online** **☐ CD/DVD****☐ USB** | **ROČNÍK** |  | **ČÍSLO** |  | **KARENTOVANÝ** | áno/nie |
| **URL adresa:** | **RECENZOVANÝ** | áno/nie |
| **DOI číslo:** | **KONFERENČNÝ PRÍSPEVOK** | áno/nie |
| **Rozsah v AH:**(monografie, štúdie, kapitoly) | **POZVANÝ PRÍSPEVOK**(doložiť kópiu pozývacieho listu) | áno/nie |
| **ROK VYDANIA** |  | **ISBN/ISSN** |  |
| **KĽÚČOVÉ SLOVÁ**(v slovenčine ) |  |
| **ROK VYKAZOVANIA** |  |

1 Vyplní knižnica

2 Kódovník oblastí výskumu nájdete na webe SLDK (Publikačná činnosť TU) a CREPČ (Pokyny CREPČ)

3 Uvádza sa v prípade periodických dokumentov, zborníkov, zdrojových monografií

4 Označte formu dokumentu

 podpis autora podpis vedúceho pracoviska

Dátum prevzatia:

 podpis pracovníka SLDK